**APSPRIEDES NOTEIKUMI**

**ATKLĀTAM KONKURSAM**

**“Piecu apakšstaciju iekārtu iegāde (Nr. 3, 10, 22, 30 un Mežaparka prospekta apakšstacija)”**

Rīgas pašvaldības sabiedrība ar ierobežotu atbildību “Rīgas satiksme” sakarā ar plānoto iepirkumu “Piecu apakšstaciju iekārtu iegāde (Nr. 3, 10, 22, 30 un Mežaparka prospekta apakšstacija)”, saskaņā ar Sabiedrisko pakalpojumu sniedzēju iepirkumu likuma 22. panta otro daļu rīko apspriedi par plānotā iepirkuma nolikumā iekļaujamo informāciju.

1. **Apspriedes mērķis:** nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
2. **Iepirkuma priekšmets:**
	1. Piecu apakšstaciju iekārtu iegāde (Nr. 3, 10, 22, 30 un Mežaparka prospekta apakšstacija), kas sadalīta
		1. 1. lote “PAŠPATĒRIŅA TRANSFORMATORI”;
		2. 2. lote “VIDSPRIEGUMA SADALES IEKĀRTAS APAKŠSTACIJĀM NR. 3, 10, 22, 30”;
		3. 3. lote “VIDSPRIEGUMA SADALES IEKĀRTAS PĀRVIETOJAMAI APAKŠSTACIJAI”;
		4. 4. lote “ZEMSPRIEGUMA SADALES IEKĀRTAS UN TRANSFORMATORI APAKŠSTACIJĀM NR. 22, 30 UN PĀRVIETOJAMAI APAKŠTACIJAI”;
		5. 5. lote “ZEMSPRIEGUMA SADALES IEKĀRTAS APAKŠSTACIJAI NR. 3”.

2.2. CPV klasifikators: Galvenais CPV kods – 31174000-6 (Energoapgādes transformatori; preces).

 Papildus CPV kodi: 31170000-8 (Transformatori; preces);

 31200000-8 (Elektrības sadales un kontroles ierīces; preces).

2.3. Plānotais līguma termiņš – 40 kalendārās nedēļas no līguma noslēgšanas.

2.4. Plānotais iepirkuma izsludināšanas laiks: 2023. gada jūlijs.

**3. Apspriedes norise:**

3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un rakstveidā elektroniskā pasta formā sniegt priekšlikumus iepirkuma dokumentācijas pilnveidei.

3.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā.

3.3. Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts iepirkuma uzraudzības biroja Publikāciju vadības sistēmas paziņojumā.

**4. Ieinteresēto piegādātāju priekšlikumu iesniegšanas kārtība:**

4.1. Ieinteresētais piegādātājs priekšlikumus iesniedz, nosūtot uz elektroniskā pasta adresi: sandra.caksa@rigassatiksme.lv iepirkuma uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā.

4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.

**5. Priekšlikumu izskatīšanas kārtība:**

5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.

5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, **nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.**

**6. Apspriedei publicējamā informācija:**

6.1. Tehniskā specifikācija;

6.2. Plānotās kvalifikācijas prasības.

6.3. Finanšu piedāvājuma forma.

***Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!***